kardosdrur/scandi-wiki huggingface dataset:
Jaunā Vienotība

Ny Enhed (, JV ) er en centrum-højre politisk alliance i Letland. Dets medlemmer er partiet Enhed og fire regionale partier, og det er orienteret mod liberal-konservatisme og liberalisme.

Historie 
Ny Enhed blev dannet op til det lettiske parlamentsvalg i 2018. Partiet fik ved valget 6,7 % af stemmerne, 1,7 % over spærregrænsen på 5 %, og blev det mindste parti i det nyvalgte parlament. Det mislykkedes for de større partier Nyt Konservativt Parti (JKP) og For et humant Letland (PCL) at danne en regering hvorefter Letlands præsident, Raimonds Vējonis, i januar 2019 tilbød Ny Enheds spidskandidat, tidligere europaparlamentsmedlem Krišjānis Kariņš, at danne regering. Kariņš' regering bestående af 5 partier blev godkendt af Letlands parlament, Saeima, 23. januar 2019. Udover premierministerposten fik Ny Enhed udenrigs- og finansministerposterne.

Referencer 

Politiske partier i Letland
Levitation (paranormal)

Levitation eller transvektion, i den paranormale eller religiøse kontekst, er den hævdede evne til at hæve en menneskekrop eller et andet objekt op i luften med mystiske midler.

Selvom det tros, at nogle religiøse og New Age-samfund opstår på grund af overnaturlige, psykiske eller "energiske" fænomener, er der ingen videnskabelige beviser for, at levitation forekommer. Påståede tilfælde af levitation kan normalt forklares af naturlige årsager såsom tricks, illusion og hallucinationer.

Se også 
 Mysticisme
 Psykokinese

Referencer

Yderligere læsning

Eksterne henvisninger 
 Levitation by Mark Edward
 Levitation – Skeptic's Dictionary
 The Flying Mystics of Tibetan Buddhism art exhibit, Oglethorpe University, 2004

New age praksisser
Parapsykologi
Levitation

Levitation, levitere eller levitering har flere betydninger:
 Levitation (fysik)
 Levitation (paranormal)
 Levitation (illusion)
Vestlig esoterik

Vestlig esoterik, også kendt som vestlig esoterisme, esoterisme, og nogle gange den vestlige mysterietradition, er et begreb, som forskere bruger til at kategorisere en bred vifte af løst relaterede ideer og bevægelser, der udviklede sig i det vestlige samfund. 

Disse ideer og strømninger er forenet, da de stort set adskiller sig fra både ortodoks jødisk-kristen religion og oplysningstidens rationalisme. Det har påvirket forskellige former for vestlig filosofi, mystik, religion, pseudovidenskab, kunst, litteratur og musik.

Referencer

Eksterne henvisninger
An Esoteric Archive
Center for History of Hermetic Philosophy and Related Currents, University of Amsterdam, the Netherlands
Association for the Study of Esotericism (ASE)
European Society for the Study of Western Esotericism (ESSWE)
University of Exeter Centre for the Study of Esotericism (EXESESO)

 
Esoterik
David Gehrt

David Gehrt (født i 1988) er en dansk scenograf, uddannet fra Den Danske Scenekunstskole i 2016. Fra 2016-2017 var han en del af det kunstneriske team på Teater Momentum, i Odense, vol 11. Han blev i 2017 ansat som husscenograf på Aarhus Teater, hvor han stoppede i 2022 for at begynde tilværelsen som freelancer.

I 2017 vandt han en Reumert for bedste scenedesign sammen med samarbejdspartneren, Ida Grarup Nielsen, for forestillingen Erasmus Montanus. Tilsammen udgør de duoen Gehrt&Grarup.

Selvsamme forestilling vandt en Reumert for årets bedste forestilling. 

I 2020 blev David Gehrt nomineret til en Reumert for bedste scenedesign for forestilling Ordet, af Kaj Munk, på Aarhus Teater. Forestillingen vandt en Reumert for årets forestilling. 

I 2023 blev David Gehrt nomineret til en Reumert for bedste scenedesign for forestillingen Dracula, på Aarhus Teater. Forestillingen vandt en Reumert for bedste musikalske/musikteater forestilling. 

David Gehrt har desuden er bachelor i tekstildesign fra Designskolen Kolding, 2012.

Referencer

Scenografer fra Danmark
Københavnkalk

Københavnkalk  (også stavet københavnskalk; eller kalksandskalk, tidligere kaldet saltholmskalk eller kokkolitkalk, på engelsk kaldet København Limestone eller Copenhagen Limestone) er en sandet danienkalksten af meget vekslende hårdhed og med et betydeligt indhold af flint, som forekommer under store dele af København, men intetsteds kan iagttages i blotninger.

Dannelse og sammensætning 

I modsætning til den underliggende bryozokalk viser københavnkalken ikke dennes hvælvede bankestrukturer, men er vandret lagdelt, se foto, sandsynligvis som følge af, kalken er aflejret i et lavvandet hav præget af bølgeaktivitet, idet den lave vanddybde sikkert skyldtes tektonisk hævning af det danske område.

Traditionelt har man inddelt kalken i en sandet type kaldet “kalksandskalk” og en slammet type kaldet “blegekridt”, afhængig af mængdefordelingen af groft hhv. fint kalksediment. I forbindelse med et planlagt, men aldrig fuldført tunnelbaneprojekt i København i 1960'erne blev københavnkalken under byen undersøgt i detaljer, og inddelt i en øvre, mellem og nedre del:

 øvre: sandet, regelmæssigt lagdelt kalk med flintlag
 mellem: nodular eller bioturberet sandet kalk med flintlag
 nedre: mørkgrå sandet lagdelt kalk med mergellag og flint, glaukonit og pyrit

Kalken er opbygget af lag med vekslende hårdhed og tykkelse, typisk med 20-40 cm tykke flintlag, som lokalt kan nå op til 1 m tykkelse, og som kan følges over længere afstande.

I en udgravning i københavnkalk i Malmö er der beskrevet dobbeltlag af flint, som forekommer som enten lag eller linser af grå til mørkgrå flint, vekslende med flintnoduler.

Geofysiske logs er velegnede til underinddeling af københavnkalken, idet kalken fremviser karakteristiske lag med høj densitet eller radioaktivitet, som kan følges over længere afstande.

Anvendelse 
Københavnkalk er kun naturligt blottet på Saltholm, hvor den tidligere var genstand for brydning. Kalkgraven er nu vandfyldt.

I Limhamn kalkbrud er københavnkalk tidligere, i stil med den underliggende bryozokalk, udnyttet til cementfremstilling.

Noter

Referencer 

Danmarks geologi
Kalksten
Sedimentære bjergarter
Danmarks bjergarter
Asteroid City

Asteroid City  er Wes Andersons nye komedie fra foråret 2023. 'Asteroid City' foregår i 1955, i den fiktive ørkenby Asteroid City, hvor en stor gruppe elever samt deres forældre til et stort Junior Stargazer/Space Cadet-stævne.

Formålet med stævnet er at at knytte fællesskaber på tværs af USA og samtidige deltage i diverse videnskabelige konkurrencer og aktiviteter. Stævnet bliver dog på mystisk vis afbrudt af "uspecificerede begivenheder", som vil have konsekvenser for både deltagerne i stævnet, men også resten af verden.

Filmens instruktør Wes Anderson, der har stået bag film som bl.a. 'The Royal Tenenbaums' og 'Moonrise Kingdom', har en filmisk stil, der går igen i 'Asteroid City. Filmen samler et stort stjernespækket cast, hvor man bl.a. kan opleve Jason Schwartzman, Tom Hanks, Margot Robbie, Scarlett Johansson, Bryan Cranston, Tilda Swinton og mange flere.

Referencer

Film fra 2023
Film fra USA
Singapores Grand Prix 2023

Singapores Grand Prix 2023 (officielt navn: Formula 1 Singapore Airlines Singapore Grand Prix 2023) var et Formel 1-løb, som blev kørt den 17. september 2023 på Marina Bay Street Circuit i Singapore. Det var det femtende løb i Formel 1-sæsonen 2023.

Løbet blev vundet af Ferraris Carlos Sainz Jr., som hermed blev den første ikke-Red Bull kører til at vinde et ræs i 2023 sæsonen.

Kvalifikation 

Noter:

 - Zhou Guanyu måtte starte fra pit lane, efter at have lavet ændringer på bilen under parc fermé.

 - Lance Stroll måtte trække sig fra løbet efter et stort uheld i kvalificering. Hans plads på griden var derfor tom.

Resultat 

Noter:

 - Inkluderer point for hurtigste omgang.

 - Sergio Pérez blev givet en 5-sekunders straf for at være skyld i et sammenstød med Alexander Albon. Hans forblev uændret af straffen.

 - George Russell udgik af ræset, men blev klassificeret som færdiggjort, i det at han havde kørt mere end 90% af ræsdistancen.

Stilling i mesterskaberne efter løbet 

Kørermesterskabet

Konstruktørmesterskabet

Referencer

Eksterne henvisninger 

Formel 1 2023
Singapores Grand Prix
Evika Siliņa

Evika Siliņa (født 3. august 1975) er en lettisk politiker, der har været Letlands ministerpræsident siden september 2023. Hun er den anden kvinde på posten. Siliņa var tidligere velfærdsminister i Krišjānis Kariņš' anden regering.

Uddannelse og erhverv 
Siliņa studerede jura på Letlands Universitet fra 1993 til 1997, hvor hun fik en bachelorgrad i jura. Hun fik efterfølgende en kandidatgrad i samfundsvidenskab, international ret og europæisk ret fra Riga Graduate School of Law i 2001.

Fra 2003 til 2012 arbejdede Siliņa som praktiserende advokat med speciale i international og national erhvervsret. I denne periode arbejdede hun også med de juridiske tjenester inden for offentlige elektroniske kommunikationskoncerner (telekommunikation, internet) samt etablering og rådgivning af ikke-statslige organisationer.

Politisk karriere 

Ved det lettiske parlamentsvalg i 2011 stillede Siliņa op for Zatlers' reformparti i Riga, men blev ikke valgt. Fra 2011 til 2012 var hun juridisk rådgiver for det lettiske indenrigsministerium.

Siliņa var parlamentarisk sekretær i indenrigsministeriet fra januar 2013 til 23. januar 2019.

Efter godkendelsen af ministerpræsident Krišjānis Kariņš' regering 23. januar 2019 blev hun ministerpræsidentens parlamentariske sekretær.

Siliņa stillede op som kandidat ved det lettiske parlamentsvalg i 2022 for partiet Ny Enhed og blev valgt til Saeima.

6. december 2022 blev Siliņa annonceret som velfærdsminister i Krišjānis Kariņš' anden regering, som tiltrådte 14. december.

Letlands ministerpræsident 
Den 16. august 2023, efter Krišjānis Kariņšs tilbagetræden, nominerede Ny Enhed (JV) Siliņa som kandidat til posten som ny ministerpræsident. Hun blev den 24. august bedt af præsident Edgars Rinkēvičs om at danne en regering.

Den 29. august afviste Den Forenede Liste at være en del af en fire-parti koalitionsregering. 1. september tilkendegav Siliņa, at hun havde til hensigt at skabe et flertal i parlamentet med Forbundet af Grønne og Landmænd (ZZS) og Progresive (P). Tolv dage senere afslørede hun sammensætningen af den nye regering, hvor JV havde syv ministerier, ZZS fire og P tre. Tidligere ministerpræsident Arturs Krišjānis Kariņš blev udenrigsminister.

Regeringskoalitionen ledet af Siliņa blev godkendt af Saeima 15. september 2023 med 53 stemmer.

Privatliv 
Siliņa er gift med tre børn. Hendes modersmål er lettisk, og hun taler flydende engelsk og russisk.

Referencer 

Letlands ministerpræsidenter
Janne Andersson

Jan Olof Andersson (født 29. september 1962 i Halmstad, Sverige) er en svensk fodboldtræner, der har været manager for Sveriges fodboldlandshold siden 2016.

Før han blev Sveriges manager har Janne Andersson også været træner for Halmstads BK, Örgryte IS og IFK Norrköping. Sidstnævnte klub førte han til svenske mestre i 2015 ved Fotbollsallsvenskan. Med Sveriges landshold førte Janne Andersson holdet til en kvartfinaleplads ved VM 2018 i Rusland og nåede også ottendedelsfinalen ved Europamesterskabet 2020.Andersson og Sverige mislykkedes med at kvalificere til VM 2022 og Europamesterskabet 2024.

Privat er han gift med Ulrika Andersson, der arbejder som professor på Lunds universitet.

Referencer 

Fodboldtrænere fra Sverige
Rezovo (flod)

Rezovo (også Rezovska, Rezvaya og Rezve;    ;    [mutˈludeɾe] ) er en flod i den yderste sydøstlige del af Bulgarien og den nordligste del af det europæiske Tyrkiet. Floden ligger i Bulgariens Strandzha naturpark.

Geografi 
Rezovo er 112 km lang og dens udspring er i den tyrkiske del af Strandzhabjergene øst for Kofçaz i Tyrkiet under det tyrkiske navn Paspalderesi. Den løber generelt mod øst fra Tyrkiet til Bulgarien, og efter Paspala bliver på en strækning i  Kırklareli Provinsen grænseflod mellem Tyrkiet og Bulgarien indtil dens udmunding i Sortehavet ved byen Rezovo. Denne placering udgør det sydligste punkt på den bulgarske Sortehavskyst og det nordligste punkt på den tyrkiske, såvel som det sydøstligste punkt af Bulgarien og det nordøstligste punkt af det tyrkiske Thrakien. Rezovo har et afvandingsområde på 739 km2, heraf 555 km2 i Tyrkiet, og 184 km2 i Bulgarien.

Territorialstrid 
Grænsen ved Rezovos udmunding var genstand for en mindre territorial strid mellem Bulgarien og Tyrkiet, som blev afgjort i 1990'erne. Som et resultat af en aftale mellem de to lande af 6. maj 1992 (ratificeret af Bulgarien i 1998) modtog Bulgarien et lille landområde på flere kvadratkilometer i Rezovo-bugten til gengæld for vandareal på kontinentalsoklen.

Referencer 

Vandløb i Tyrkiet
Floder i Bulgarien
Sortehavet
Ingrida Šimonytė

Ingrida Šimonytė (født 15. november 1974 i Vilnius) er en litauisk politiker og økonom, som var været Litauens premierminister siden 2020. Hun har været medlem af Litauens parlament, Seimas, fra 2016 og var finansminister i Kubilius' anden regering fra 2009 til 2012. Šimonytė stillede op til præsidentvalget i 2019, men tabte i en anden valgrunde til Gitanas Nausėda. Hun har været medlem af partiet Hjemlandsunionen siden 2022, efter tidligere at have været partiløs.

Šimonytė dimitterede fra Vilnius Universitet med en bachelorgrad i business administration i 1996, og hun fik en mastergrad i økonomi 1998. Hun begyndte sin karriere som økonom som chef for skatteafdelingen i Finansministeriet indtil 2004. Hun forblev i skatteafdelingen, indtil hun blev finansminister i 2009. Efter tiden som finansminister blev hun i 2012 udnævnt til næstformand for bestyrelsen for Litauens centralbank, og hun underviste i økonomi på Vilnius Universitet.

Šimonytė vendte tilbage til politik i 2016, da hun stillede op til parlamentsvalget i 2016 og vandt en vandt plads i parlamentet. Hun stillede op uden for partierne, men fik støtte fra Hjemlandsunionen. I 2018 annoncerede Šimonytė at hun ville stille op til præsidentvalget i 2019. Hun blev opstillet som Hjemlandsunionens kandidat, fortsat uden at være partimedlem. I første valgrunde 12. maj 2019 vandt hun knebent, men blev nummer to efter den partiløse kandidat Gitanas Nausėda i anden valgrunde 26. maj.

Hun blev genvalgt til parlamentet ved parlamentsvalget i 2020, hvor Hjemlandsunionen fik flertal i parlamentet. Šimonytė blev foreslået som premierminister og dannede en koalition bestående af partierne Hjemlandsunionen, Liberal Bevægelse og Frihedspartiet. Šimonytės regering tiltrådte 11. december 2020.

Referencer 

Litauens premierministre
Medlemmer af Seimas
Markus Hesselholdt

Markus Hesselholdt (født 21. juli 2004)  er en dansk futsalspiller. Han fik debut for futsallandsholdet i en testkamp mod Argentina, der blev spillet 17. september 2023, med resultatet 5-5. Kampen blev spillet i Rabat, Marokko.

Til daglig spiller Markus Hesseholdt i den danske futsalliga for Albertslund IF.

Referencer 

 

Futsal
Sportsfolk fra Danmark
Divisionen 2023-24

Divisionen 2023-24 er turneringen om mesterskabet for mandlige klubhold på niveau 2 i dansk ishockey i sæsonen 2023-24. Holdene spiller udelukkende om mesterskabet på andet niveau i ligasystemet, og der er ingen automatisk oprykning til Metal Ligaen. Turneringen har deltagelse af 13 hold, der først spiller et grundspil, efterfulgt af et landsdækkende slutspil for grundspillets bedste hold.

Hold 

Ligaen har deltagelse af 13 hold: reserveholdene for alle ni hold i Metal Ligaen og førsteholdet fra fire andre klubber. I forhold til den foregående sæson havde Jutland Vikings forladt divisionen. Til gengæld var IK Aarhus, Frederikshavn IK, Esbjerg IK, Vojens IK og Odense IK vendt tilbage.

Grundspil 

Grundspillet blev spillet i perioden 2. september 2023 - 6. marts 2024.

Der blev uddelt point efter IIHF's trepointsystem:
 Sejr i ordinær spilletid gav 3 point.
 Sejr i forlænget spilletid eller straffeslagskonkurrence gav 2 point.
 Nederlag i forlænget spilletid eller straffeslagskonkurrence gav 1 point.
 Nederlag i ordinær spilletid gav 0 point.

Stilling

Kampprogram

Slutspil 

Slutspillet har deltagelse af de bedste hold fra grundspillet.

Overtidsformatet var det samme som i grundspillet. Uafgjorte kampe blev forlænget med op til 5 minutters sudden death med tre markspillere på hvert hold. Hvis dette ikke frembragte en afgørelse, blev kampene afgjort i straffeslagskonkurrence.

Kvartfinaler

Semifinaler 

Semfinalerne har deltagelse af de fire vindere af kvartfinalerne, , ,  og , og de to opgør spilles bedst af fem kampe.

Finale 

Finalen er et opgør mellem de to vindere af semifinalerne,  og , og bliver spillet bedst af fem kampe.

Se også 
 Superisligaen 2023-24

Kilder / eksterne henvisninger 
DIU - Divisionen 2023-24

Noter 

2023-24
Ishockey i 2023
Ishockey i 2024
Francis Thorne

Francis Burritt Thorne Jr. (født 23. juni 1922 i Bay Shore, New York - død 7. marts, 2017 i Canaan, Connecticut, New York, USA) var en amerikansk komponist, pianist og direktør.

Thorne studerede komposition hos Paul Hindemith på Yale Universitet, og senere i Italien nærmere Firenze hos David Diamond. Han levede senere som jazzpianist i New York. Thorne har skrevet 7 symfonier, orkesterværker, operaer, kammermusik, korværker, sange etc. Han var også direktør og leder af sit eget selskab Thorne Music Foundation (1965-1974), som støttede unge nye komponister og deres værker.

Udvalgte værker 

 Symfoni nr. 1 (i en sats) (1960) - for orkester
 Symfoni nr. 2 (1964) - for orkester
 Symfoni nr. 3 (1969) - for slagtøj og strygeorkester
 Symfoni nr. 4 (1977) - for orkester
 Symfoni nr. 5 (1984) - for orkester
 Symfoni nr. 6 (1992) - for strengeinstrumenter
 Symfoni nr. 7 "Langs Hudsonfloden" (1994) - for kor og orkester

Kilde 
 om Francis Thorne på www.musicweb-international.com

Komponister fra USA
Pianister
Moshumle

Moshumle (Bombus muscorum) er en humlebi.
B. muscorum er et eusocial insekt. Dronningen er monandrisk og parrer sig kun med én han efter at have forladt et modent bo for at finde sit eget. Hannerne parrer sig territorialt, og arten er modtagelig for indavl og flaskehalse. Arten bygger sine reder på eller lige under jorden i åbne græsarealer og søger føde meget tæt på reden. I de senere år er bestandene faldet betydeligt på grund af tab af naturlige levesteder. B. muscorum er  opført som sårbar i Europa på den europæiske rødliste over bier.

Referencer

Humlebier
Mikkel Øritsland

Mikkel Kirkegaard Øritsland (født 25. juli 1995 i Odense) er en cykelrytter fra Danmark, der kører for . Han er forhenværende speedskater.

Karriere 
I 2004 begyndte Øritsland at dyrke speedskating hos Short Track Odense (nu Odense Rulleskøjteklub) i hjembyen Odense. I februar 2016 slog han danmarksrekorden på 500 meter. Som en del af skøjtetræningen brugte han fra 2011 cykling som en del af programmet. I 2017 kørte han sit første licenscykelløb, da han stillede op i C-klassen for Frederiksberg Bane- og Landevejsklub. Fra starten af 2018-sæsonen skiftede han til DCU eliteholdet . Efter to sæsoner hos det københavnske hold, fik han fra 2020 kontrakt med kontinentalholdet . Det blev kun til én sæson for bornholmerne, inden han igen vendte hjem til sit tidligere hold, der nu havde skiftet navn til . Fra 2024-sæsonen fik han igen kontrakt med BHS-PL Beton Bornholm.

Referencer

Eksterne henvisninger 
 
 

Personer fra Odense
Mandlige cykelryttere fra Danmark
Hurtigløb på skøjterløbere fra Danmark
Altergang (kortfilm)

Altergang er kortfilm lavet af Station Next, som havde premiere i den auditoriet i værestedet (Hvidovre Kommune) d. 14 december 2022.

Filmen er produceret af filmskabere på Stammen i årgang 2022 på Station Next. Filmen er instrueret af Nicolai Mast og skrevet af Sofia Bruun-Hansen og Ida Englund.

Kortfilmen er filmet i Vallensbæk Kirke (gamle kirke), i efteråret 2022.

Skuespillere 

 Viktor Balsløv - spiller William
 Filippa Carstens - spiller Karla
 Pernille Hansen - spiller Emma
 Tina Christensen - spiller præst

Historie 
Fjendskabet mellem hovedpersonen Karla (spillet af Filippa Carstens) og kollegaen Emma (spillet af Pernille Hansen) sættes for alvor på spil, når de begge vil vinde kirkedrengen William (spillet af Viktor Balsløv). For at komme tættere på ønsket ender Karla med, at gøre forfærdelige forbrydelser mod Emma.

Referencer 

Kortfilm fra Danmark
Film fra 2022
Timothy Cheruiyot

Timothy Cheruiyot (født 20. november 1995) er en kenyansk mellemdistanceløber med speciale i 1500 meter.

Han er olympiske sølvmedaljevinder i 1500 m ved sommer-OL 2020 i Tokyo. Ved verdensmesterskaberne i atletik vandt Cheruiyot sølvmedaljen i 2017 i London og en guld i 2019 i Doha.

Referencer

Eksterne henvisninger 
 

Mellemdistanceløbere fra Kenya
Atleter ved sommer-OL 2020
Medaljevindere ved sommer-OL 2020
Olympiske sølvmedaljevindere fra Kenya
Ølkage

Ølkage er en kage tilberedt med øl som primær ingrediens og andre typiske kageingredienser. Chokolade-ølkager kan omfatte stout og chokolade, og nogle honningkager indeholder øl i deres tilberedning. Rabha-stammen i Indien bruger en type ølkage tilberedt med ris til at skabe risøl og fotika, en spiritus. Der findes ølkagevarianter, såsom rodølskage. Ølkager i Brasilien og Portugal omtales som "Bolo de cerveja". I Danmark har ølkagen sin oprindelse i Sønderjylland, og indeholder hverken æg eller smør, men spises som brød med et lag smør på.

Referencer 

Kager
Øl
EM i landevejscykling 2023

EM i landevejscykling 2023 var det 29. europæiske mesterskab i landevejscykling. Konkurrencerne fandt sted fra den 20. til den 24. september 2023 i Drenthe, Holland.

Medaljeoversigt

Herrer

Damer

Mixed

Referencer

Eksterne henvisninger 
 

2023
Cykelløb i 2023
Cykelløb i Holland
Luxembourg Rundt 2023

Luxembourg Rundt 2023 var den 83. udgave af det luxembourgske etapeløb Luxembourg Rundt. Cykelløbets fem etaper blev kørt over 709,8 km fra 20. september med start og afslutning i Luxembourg by den 24. september 2023. Løbet var en del af UCI ProSeries 2023.

Den samlede vinder af løbet blev schweiziske Marc Hirschi fra .

Etaperne

1. etape

2. etape

3. etape

4. etape

5. etape

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Hold og ryttere

Danske ryttere 

* DNF = gennemførte ikke

Startliste

Referencer

Eksterne henvisninger 
 
 

2023
UCI ProSeries 2023
Ahmed Hachani

Ahmed Hachani (født 4. oktober 1956 i Tunis) er en tunesisk politiker som siden august 2023 har været premierminister i Tunesien.

Hachani er uddannet jurist på Tunis Universitet i 1983. Han arbejdede derefter i Tunesiens centralbank fra 1984.

Den 1. august 2023 blev Hachani udpeget af præsident Kais Saied til at danne landets nye regering. Han afløste Najla Bouden, der blev afskediget samme dag.

Hachani er gift og har to børn.

Referencer 

Politikere fra Tunesien
Personer fra Tunis
Kais Saied

Kais Saied (arabisk: قَيس سَعيد; født 22. februar 1958 i Tunesien) er en tunesisk politiker og jurist, som siden oktober 2019 har været Tunesiens præsident.

Saied har haft forskellige juridiske og akademiske stillinger siden 1980'erne. Han stillede op til præsidentvalget i Tunesien 2019 som en uafhængig socialkonservativ kandidat, der blev støttet af partiet Ennahda og andre på tværs af det politiske spektrum. Saied gik til valg på en populistisk platform hvor han forsøgte at appellere til yngre vælgere. Han lovede at bekæmpe korruption og ønskede at ændre valgsystemet. Saied fik med 620.711 stemmer flest stemmer i første runde af præsidentvalget og gik sammen med Nabil Karoui videre til anden runde som han vandt med 2.777.931 stemmer svarende til 72,71 %%. Saied blev taget i ed som præsident 23. oktober 2019.

I januar 2021 begyndte en række protester som reaktion på påstået politibrutalitet, økonomiske vanskeligheder og COVID-19-pandemien. Den 25. juli 2021 afsatte Saied parlamentet og afskedigede premierminister Hichem Mechichi, hvilket blev beskrevet som forfatningsstridigt og et selvkup af juridiske eksperter og medier.

Efter selvkuppet opløste Saied Det Øverste Retsråd, og adskillige højtstående politikere blev afholdt. Han regerede ved dekret, indtil det lykkedes ham at få vedtaget en ny forfatning, som gav ham flere beføjelser. Det efterfølgende parlamentsvalg i december 2022 havde en rekordlav valgdeltagelse på under 9 %.

Referencer 

Tunesiens præsidenter